**DĖL PAVEDIMO SAVIVALDYBĖS KONTROLĖS IR AUDITO TARNYBAI ATLIKTI VEIKLOS PLANE NENUMATYTĄ ROKIŠKIO SOCIALINĖS PARAMOS CENTRO VEIKLOS AUDITĄ**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.22 punktu bei atsižvelgdama į aplinkybes, pagrindžiančias poreikį atlikti auditą, Rokiškio rajono savivaldybės taryba

n u s p r e n d ž i a:

Pavesti Rokiškio rajono savivaldybės kontrolės ir audito tarnybai atlikti veiklos plane nenumatytą Rokiškio socialinės paramos centro 2018 metų finansinės veiklos auditą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Stasys Meliūnas

Rokiškio rajono savivaldybės tarybai

**AIŠKINAMASIS RAŠTAS SPRENDIMO PROJEKTO**

**„DĖL PAVEDIMO SAVIVALDYBĖS KONTROLĖS IR AUDITO TARNYBAI ATLIKTI VEIKLOS PLANE NENUMATYTĄ ROKIŠKIO SOCIALINĖS PARAMOS CENTRO VEIKLOS AUDITĄ“**

**Sprendimo projekto tikslas ir uždaviniai.**

Šiuo sprendimu siūloma pavesti Rokiškio rajono savivaldybės kontrolės ir audito tarnybai atlikti veiklos plane nenumatytą Rokiškio socialinės paramos centro finansinės veiklos auditą.

**Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 24 punktas, Rokiškio rajono savivaldybės tarybos veiklos reglamento 12.22 straipsnis nustato, kad sprendimų dėl tam tikros veiklos nepriklausomo audito atlikimo savivaldybės įstaigose ar savivaldybės kontroliuojamose įmonėse priėmimas priklauso savivaldybės tarybos kompetencijai.

**Sprendimo projekto esmė.**

Rokiškio rajono savivaldybės kontrolės ir audito tarnybai pavedamas atlikti veiklos plane nenumatytas veiklos auditas, nes keitėsi įstaigos vadovai, ilgą laiką buvo tik pavaduojantis vadovas, 2018 m. perduotos naujos papildomos funkcijos: buvo įkurtas vaikų globos centras, iš seniūnijų perkelti socialinių darbuotojų su rizikos šeimomis etatai, kurie pavadinti socialiniai darbuotojais darbui su šeimomis, taip pat, įvesti nauji „atvejo vadybininkų“ etatai.

**Galimos pasekmės, priėmus siūlomą tarybos sprendimo projektą:**

**Teigiamos** –įgyvendintos teisės aktų nuostatos, reglamentuojančios rajono savivaldybės tarybos kompetenciją atlikti veiklos auditą, Rokiškio rajono savivaldybės įstaigoje – Rokiškio socialinės paramos centre, atliekančiame svarbias socialinės paramos funkcijas.

**Neigiamos** – nenumatyta.

**Kokia sprendimo nauda Rokiškio rajono gyventojams.**

Atliktas auditas suteiks galimybę rajono tarybos nariams bei gyventojams išsamiau susipažinti su Rokiškio socialinės paramos centro finansine veikla.

**Finansavimo šaltiniai ir lėšų poreikis**: sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

Tarybos narys Stasys Meliūnas

**ROKIŠKIO RAJONO SAVIVALDYBĖS TARYBOS NARYS**

**STASYS MELIŪNAS**

Rokiškio rajono merui Antanui Vagoniui

**PRAŠYMAS**

**DĖL KLAUSIMO ­„DĖL PAVEDIMO SAVIVALDYBĖS KONTROLĖS IR AUDITO TARNYBAI ATLIKTI VEIKLOS PLANE NENUMATYTĄ ROKIŠKIO SOCIALINĖS PARAMOS CENTRO VEIKLOS AUDITĄ“ Į ROKIŠKIO RAJONO SAVIVALDYBĖS TARYBOS 2018 M. RUGSĖJO 28 D. POSĖDŽIO DARBOTVARKĘ ĮTRAUKIMO**

Rokiškis

2018-09-17

Prašome į rajono savivaldybės tarybos 2018 m. rugsėjo 28 d. posėdžio darbotvarkę įtraukti klausimą „Dėl pavedimo savivaldybės kontrolės ir audito tarnybai atlikti veiklos plane nenumatytą Rokiškio socialinės paramos centro veiklos auditą“.

PRIDEDAMA:

1. Sprendimo: „Dėl pavedimo savivaldybės kontrolės ir audito tarnybai atlikti Rokiškio socialinės paramos centro veiklos auditą“ projektas, 1 lapas.

2. Aiškinamasis raštas, 1 lapas.

Tarybos narys Stasys Meliūnas